ప్రముఖ సినీ పరిశోధకులు, కాలమిస్ట్ సంజయ్ కిశోర్కు మరో అరుదైన గౌరవం దక్కింది. ఆయన సేకరించిన అరుదైన సినీ ఛాయాచిత్రాలు అమెరికాలోని సెయింట్ లూయిస్ నగరంలో ఈ నెల ఇరవై ఆరు నుంచి ఇరవై ఎనిమిదో తేదీ వరకు జరగనున్న తానా మహాసభల్లో ప్రదర్శనకు నోచుకుంటున్నాయి. అలనాటి మేటి నటుడు, తెలుగుదేశం పార్టీ వ్యవస్థాపకుడైన ఎన్.టి. రామారావు నట జీవిత విశేషాలకు ఈ ఛాయాచిత్ర ప్రదర్శన అద్దం పట్టనున్నట్లు తానా మహాసభల కన్వీనర్ డాక్టర్ కూర్మనాథం, తానా సభల సాంస్కృతిక విభాగం చైర్ పర్సన్ వింజమూరి సుజాత తెలిపారు. హైదరాబాద్ వాస్తవ్యులైన సంజయ్ కిశోర్ ప్రముఖ సాంస్కృతిక సంస్థ సంగమం స్థాపించి, పలు కళా, సాంస్కృతిక కార్యక్రమాలు నిర్వహించడం ద్వారా సుపరిచితులు. అలనాటి అరుదైన సినీ ఛాయాచిత్రాల సేకరణ, వాటి ప్రదర్శనతో ఆయన పేరు తెచ్చుకున్నారు. ...ఈ నెల ఇరవై ఎనిమిదో తేదీన ఎన్టీయార్ జయంతి సందర్భంగా ఆయన సినీ జీవిత ప్రస్థానాన్ని తెలిపేలా ఫోటో ఎగ్జిబిషన్ ను ఏర్పాటు చేయాలని తానా వారు భావించారు. వారి కోరిక మేరకు ప్రత్యేకంగా ఆ ఫోటోలన్నీ సేకరించి, వాటిని అమెరికాకు పంపాను. నటరత్న నట వైభవం పేరుతో అక్కడ ఈ ఫోటో ప్రదర్శన జరగనుంది... అని సంజయ్ కిశోర్ తెలిపారు. గతంలో ఆయన దేశంలోని వివిధ పట్టణాల్లో తెలుగు సినిమా వైభవం పైనా, సినీ ప్రముఖులు సావిత్రి, అక్కినేని, ఘంటసాల వంటి వారి పైన అనేక ఫోటో ఎగ్జిబిషన్లు పెట్టారు. ...అయితే, తానా సభల్లో ఎన్టీయార్ ఫోటో ఎగ్జిబిషన్ ను ఏర్పాటుచేయడం ఇదే తొలిసారి. ఈ సారి అక్కడి సభలకు ఈ చిత్ర ప్రదర్శన ప్రత్యేక ఆకర్షణగా నిలవనుందని నిర్వాహకులు చెప్పడం నాకెంతో సంతోషాన్నిస్తోంది... అని సంజయ్ కిశోర్ ఆనందం వ్యక్తం చేశారు. ఎస్వీ రంగారావు జీవితంపై విశ్వనట చక్రవర్తి లాంటి పుస్తకాలు అందించిన ఆయన త్వరలోనే అక్కినేని సినీ జీవిత ప్రయాణాన్ని ఛాయాచిత్ర మాలికగా పుస్తకంలో అందించే ప్రయత్నంలో ఉండడం విశేషం.
pramukha cinee parisodhakulu, collamist sanjay kishorku maro arudaina gowravam dakkindi. aayana sekarinchina arudaina cinee chayachitralu americaloni seint loois nagaramlo ee nela iravai aaru nunchi iravai enimido tedee varaku jaraganunna taanaa mahasabhallo pradarsanaku nochukuntunnayi. alanati meti natudu, telugudesam party vyavasthaapakudaina en.ti. ramarao nata jeevita visaeshaalaku ee chayachitra pradarsana addam pattanunnatlu taanaa mahasabhala conveaner dactor kuurmanaatham, taanaa sabhala saamskrutika vibhagam chair parson vinjamuri sujaata telipaaru. hyderabad vaastavyulaina sanjay kishor pramukha saamskrutika samstha sangamam sthaapinchi, palu kalaa, saamskrutika kaaryakramaalu nirvahinchadam dwara suparichitulu. alanati arudaina cinee chayachitrala sekarana, vaati pradarsanato aayana paeru tecchukunnaaru. ...ee nela iravai enimido tedeena enteer jayanti sandarbhamgaa aayana cinee jeevita prasthaanaanni telipela photo egjibission nu erpaatu cheyalani taanaa vaaru bhaavinchaaru. vaari korika meraku pratyekamgaa aa photolanni sekarinchi, vaatini americaku pampaanu. nataratna nata vaibhavam paerutho akkada ee photo pradarsana jaraganundi... ani sanjay kishor telipaaru. gatamlo aayana desamloni vividha pattanaallo telugu sinima vaibhavam paina, cinee pramukhulu saavitri, akkineni, ghantasala vanti vaari paina aneka photo egjibissionlu pettaaru. ...ayithe, taanaa sabhallo enteer photo egjibission nu erpatucheyadam ide tolisari. ee saari akkadi sabhalaku ee chitra pradarsana pratyeka aakarshanagaa nilavanundani nirvaahakulu cheppadam naakentho santoshaannistondi... ani sanjay kishor aanandam vyaktam chesaru. eswy rangaarao jeevitampai vishwanata chakravarti lanti pustakaalu andinchina aayana twaralone akkineni cinee jeevita prayaanaanni chayachitra malikaga pustakamlo andinche prayatnamlo undadam visesham.